title: Krignerezh
text: Krignerezh a vez lavaret eus krignat, pa vez krignet traoù pe loened. Da skouer e c'hell loened zo krignat plusk ha koad ar gwez. un urzhad bronneged a vez graet ar c'hrignerien anezho: (logod, gwiñvered, razhed hag all).
  
  En ur ster strishoc'h ec'h implijer krignerezh e geomorfologiezh evit fenomennoù naturel a gaver war gorre ar voul-douar. Dre vras eo ar c'hrignerezh an etreober diwar darvoudoù fizikel evel an avel, ar glav, an erc'h ha dreist-holl diruilhal an dour a zegas kemmoù en torosennadur.
  
  Kresket eo efedoù ar c'hrignerezh gant an dinaou (kouezhañ a ra tammoù reier pe kaset int pelloc'h gant diruilhal an dour), gant kemmoù an hin (kemmoù ar wrez), kaleter pe enteuzusted ar roc'h (kouezhañ a ra abretoc'h ar reier tener pe wak).
  Dre ar c'hrignerezh e vez stummet al lodenn vrasañ eus ar stummoù douarel war zouar hag eo goloet foñs ar morioù gant tolzenn divent ar gouelezennoù produet.
  
  M'eo pouezus-tre efed ar c'hrignerezh war ar gweledvaoù e ra e efed a-hed ar milvedoù ha war milionoù a vloavezhioù. Gantañ e vez lakaet menezioù da gompezennoù ha leuniet e vez douaroù izel gant gouelezennoù dezho un treuz bras, a-wechoù kaset pell-tre gant an avel pe an dour.
  
  Mont endro ar c'hrignerezh 
  
  Pa vez kaozet eus krignerezh ur roc'h ez eus an aliesañ tri mare :
  
   Distruj an danvez reier
  
   Dougenn an danvezioù krignet pelloc'h
  
   Berniañ an danvezioù krignet (gouelezennoù)
  
  Faktorioù a levezon ar c'hrignerezh 
  
  Diouzh kaleter (hervez skeul Mohs) ha standilhon ar mineralioù a zo er reier, diouzh ledanadur termek ar reier, diouzh reaktadurioù kimiek etre ar mineralioù hag an endro e c'hell bezañ krignet diaes pe aesoc'h pep roc'h.
  
  Dougenn produioù ar c'hrignerezh
  
  Muzuliañ ha patromañ ar c'hrignerezh
  
  Diarbenn ha remediñ
  
  Gwelout ivez
  
  Skeudennoù
  
  Notennoù ha daveennoù 
  
  Geologiezh
  Geomorfologiezh